# Emilio García Riera

Emilio García Riera (Eivissa, 17 de novembre de 1931 - Zapopan, Jalisco, Mèxic, 11 d'octubre de 2002), fou un escriptor, actor, historiador i crític de cinema eivissenc naturalitzat mexicà.

## Biografia

Després de la guerra civil espanyola es va traslladar primer a França, després a la República Dominicana, on va morir el seu pare, i el 1944 va arribar a Mèxic, que es va convertir al seu país d'adopció. Va estudiar en la Facultat d'Economia de la Universitat Nacional Autònoma de Mèxic. Va treballar com a investigador en el Centre de Comunicació i com a professor de Sociologia del Cinema en la Facultat de Ciències Polítiques i Socials i professor en el Centre Universitari d'Estudis Cinematogràfics de la seva Alma mater. Es va traslladar després a la ciutat de Guadalajara, on va ser fundador i director del Centre de Recerques i Ensenyament Cinematogràfic de la Universitat de Guadalajara, que li atorgà el doctorat Honoris causa de manera pòstuma.

## Obra

Endemés de dirigir la col·lecció cinematogràfica Grandes Cineastas, contribuint amb 5 volums (els dedicats a Emilio Fernández, Fernando de Fuentes, Howard Hawks, Max Ophüls i Erich von Stroheim), García Riera fou crític de cinema en diverses revistes i periòdics com España Popular, Nuevo Cine, México en la Cultura, Novedades, "Excelsior", S.nob,Imágenes o Decine. També adaptà al cinema junt a Alberto Isaac l'obra En este pueblo no hay ladrones (1964), considerada la millor pel·lícula basada en un text de Gabriel García Márquez (on hi actuaren junt a actors professionals el mateix García Márquez, Luis Buñuel, Juan Rulfo, Lluís Vicens i Mestre, Carlos Monsiváis, Arturo Ripstein, Leonora Carrington, José Luis Cuevas i el mateix Emilio García Riera), així com Los días del amor (1971) i En el balcón vacío Arxivat 2014-09-16 a Wayback Machine. (1961). També actuà a les pel·lícules Tiempo de morir (1965), El mundo loco de los jóvenes (1966) i Las reglas de la vida (1970).
Des de 1999 patia una fibrosi pulmonar que posà fi a la seva vida en 2002.
El seu principal treball, no igualat encara a cap altre país, va ser la Historia Documental del Cine Mexicano, una obra en la que comenta més de 3.500 pel·lícules rodades entre 1929 i 1976, publicada per primer cop a Cal y Arena i per segon en la Universitat de Guadalajara. Altres contribucions seves han estat:
* Historia documental del cine mexicano. (18 toms)
* México visto por el cine extranjero. (4 toms)
* Historia del cine mexicano.
* El cine es mejor que la vida. (Cal y Arena, 1990), va rebre el Premi Xavier Villaurrutia.
* Las películas de Tin Tan.

## Filmografia
### Com a guionista

* 1961: En el balcón vacío de Jomí García Ascot
* 1965: En este pueblo no hay ladrones d'Alberto Isaac
* 1972: Los días del amor d'Alberto Isaac
* 1977: El viaje de Jomí García Ascot

### Com a actor

* 1965: En este pueblo no hay ladrones d'Alberto Isaac
* 1965: Tiempo de morir d'Arturo Ripstein
* 1967: El mundo loco de los jóvenes de José María Fernández Unsáin
* 1968: Las visitaciones del diablo d'Alberto Isaac
* 1971: Las reglas del juego de Mauricio Walerstein
* 1973: La derrota de Carlos González Morantes
* 1973: Reed, México insurgente de Paul Leduc
* 1977: Fade Out de Walter de la Gala
* 1979: María de mi corazón de Jaime Humberto Hermosillo
* 1986: Redondo de Raúl Busteros

## Guardons

* Premi Xavier Villaurrutia 1990.
* Medalla Salvador Toscano 1996.
* Premi Ariel 2002.
* Premi Guggenheim.

## Referències

* ↑ «Emilio García Riera». Arxivat de l'original el 2009-12-09. [Consulta: 9 setembre 2014].
* ↑ Escritores del Cine Mexicano Sonoro. «García Riera, Emilio». Universidad Nacional Autónoma de México.
* ↑ Armando Pereira. «Diccionario de literatura mexicana: siglo XX». UNAM, 2000.
* ↑ Álvaro Mutis, De lecturas y algo del mundo. Pág. 94. E. Seix Barral. 2000. ISBN 84-322-0844-2
* ↑ «La Jornada».
* ↑ «letraslibres.com».
* ↑ «cinemexicano.mty.itesm.mx». Arxivat de l'original el 2009-01-31. [Consulta: 9 setembre 2014].
* ↑ «letraslibres.com».
* ↑ «guadalajaracinemafest08.com».

## Enllaços externs

* (anglès) Emilio García Riera a AlloCine
* (castellà) Don Emilio García Riera Arxivat 2009-12-09 a Wayback Machine. a Super Mexicanos
* (castellà) Historia documental del cine mexicano Arxivat 2009-01-31 a Wayback Machine.